SCC ขายหุ้น 33% ในบริษัทร่วมทุนธุรกิจกระเบื้องในอิตาลี มูลค่า 440 ลบ.
SCC ขายหุ้น 33% ในบริษัทร่วมทุนธุรกิจกระเบื้องในอิตาลี มูลค่า 440 ลบ.
29 ส.ค. 2559

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า ที่ประชุมคณะกรรมการบริษัทมีมติอนุมัติการขายส่วนของผู้ถือหุ้นสัดส่วน 33% ในบริษัท Maker-Manifatture  Ceramiche  S.r.l. ซึ่งเป็นบริษัทร่วมทุนในธุรกิจผลิตกระเบื้องเซรามิกในประเทศอิตาลี ระหว่างธุรกิจเอสซีจี ซิเมนต์-ผลิตภัณฑ์ก่อสร้าง และบริษัท Florim Ceramiche S.p.A. โดยการขายส่วนของผู้ถือหุ้นในครั้งนี้มีมูลค่าประมาณ 440 ล้านบาท
นอกจากนี้ที่ประชุมคณะกรรมการบริษัทเมื่อวันที่ 27 ส.ค. ยังมีมติแต่งตั้งผู้บริหารระดับสูงของบริษัท ให้มีผลตั้งแต่วันที่ 1 ม.ค.60 โดยแต่งตั้งนายอารีย์ ชวลิตชีวิตกุล  Vice President-Regional Business,SCG Cement-Building Materials  เป็น President,SCG Cement-Building Materials แทนนายพิชิต ไม้พุ่ม ผู้ช่วยผู้จัดการใหญ่อาวุโส ของ SCC และ President,  SCG Cement-Building Materials ซึ่งเกษียณอายุ